CELEX: 32017D2431
Language: fi
Date: 2017-12-11 00:00:00
Title: Neuvoston päätös (EU) 2017/2431, annettu 11 päivänä joulukuuta 2017, Euroopan unionin ja sen jäsenvaltioiden sekä Afganistanin islamilaisen tasavallan kumppanuutta ja kehitystä koskevalla yhteistyösopimuksella perustetussa sekakomiteassa Euroopan unionin puolesta otettavasta kannasta sekakomitean työjärjestyksen vahvistamiseen ja kahden erityistyöryhmän perustamiseen

23.12.2017   
            
            
               FI
            
            
               Euroopan unionin virallinen lehti
            
            
               L 344/11
            
         NEUVOSTON PÄÄTÖS (EU) 2017/2431,
   annettu 11 päivänä joulukuuta 2017,
   Euroopan unionin ja sen jäsenvaltioiden sekä Afganistanin islamilaisen tasavallan kumppanuutta ja kehitystä koskevalla yhteistyösopimuksella perustetussa sekakomiteassa Euroopan unionin puolesta otettavasta kannasta sekakomitean työjärjestyksen vahvistamiseen ja kahden erityistyöryhmän perustamiseen
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan,
   ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 9 kohdan kanssa,
   ottaa huomioon Euroopan komission ja unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Euroopan unionin ja sen jäsenvaltioiden sekä Afganistanin islamilaisen tasavallan yhteistyösopimus kumppanuudesta ja kehityksestä (1), jäljempänä ’sopimus’, allekirjoitettiin 18 päivänä helmikuuta 2017, ja sitä sovelletaan sopimuksen 59 artiklan 2 ja 3 kohdan sekä neuvoston päätöksen (EU) 2017/434 (2) 3 artiklan nojalla väliaikaisesti.
            
         
               (2)
            
            
               Sopimuksen 49 artiklan nojalla on perustettu sekakomitea muun muassa sopimuksen moitteettoman toiminnan ja täytäntöönpanon varmistamiseksi. Sopimuksen tehokkaan täytäntöönpanon edistämiseksi sekakomitean olisi vahvistettava työjärjestyksensä.
            
         
               (3)
            
            
               Sopimuksen 49 artiklan nojalla sekakomitea voi päättää perustaa erityiskomiteoita tai-työryhmiä avustamaan sitä sen tehtävien suorittamisessa.
            
         
               (4)
            
            
               Unionin kannan sekakomiteassa sekakomitean työjärjestyksen vahvistamiseen ja erityistyöryhmien perustamiseen olisi sen vuoksi perustuttava tähän päätökseen liitettyihin sekakomitean päätösluonnoksiin,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Sopimuksen 49 artiklalla perustetussa sekakomiteassa unionin puolesta otettava kanta seuraaviin:
   
               a)
            
            
               sekakomitean työjärjestyksen vahvistaminen ja
            
         
               b)
            
            
               kahden erityistyöryhmän perustaminen
            
         perustuu tähän päätökseen liitettyihin sekakomitean päätösluonnoksiin.
   2.   Unionin edustajat sekakomiteassa voivat sopia sekakomitean päätösluonnoksiin tehtävistä vähäisistä muutoksista ilman uutta neuvoston päätöstä.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 11 päivänä joulukuuta 2017.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  EUVL L 67, 14.3.2017, s. 3.
   
      (2)  Neuvoston päätös (EU) 2017/434, annettu 13 päivänä helmikuuta 2017, Euroopan unionin ja sen jäsenvaltioiden sekä Afganistanin islamilaisen tasavallan välisen kumppanuutta ja kehitystä koskevan yhteistyösopimuksen allekirjoittamisesta unionin puolesta ja sen väliaikaisesta soveltamisesta (EUVL L 67, 14.3.2017, s. 1).
   
      LUONNOS
      EU:N JA AFGANISTANIN SEKAKOMITEAN PÄÄTÖS N:o 1/2017,
      annettu … päivänä …kuuta …,
      työjärjestyksensä vahvistamisesta
      EU:N JA AFGANISTANIN SEKAKOMITEA, joka
      ottaa huomioon Euroopan unionin ja sen jäsenvaltioiden sekä Afganistanin islamilaisen tasavallan yhteistyösopimuksen kumppanuudesta ja kehityksestä ja erityisesti sen 49 artiklan 5 kohdan,
      sekä katsoo seuraavaa:
      
                  (1)
               
               
                  Euroopan unionin ja sen jäsenvaltioiden sekä Afganistanin islamilaisen tasavallan yhteistyösopimus kumppanuudesta ja kehityksestä (1), jäljempänä ’sopimus’, allekirjoitettiin 18 päivänä helmikuuta 2017, ja sitä sovelletaan sopimuksen 59 artiklan 2 ja 3 kohdan sekä neuvoston päätöksen (EU) 2017/434 (2) 3 artiklan nojalla väliaikaisesti.
               
            
                  (2)
               
               
                  Sekakomitea perustettiin sopimuksen 49 artiklan nojalla. Jotta sekakomitea voisi suorittaa sille annetut tehtävät, sen olisi vahvistettava työjärjestyksensä,
               
            ON HYVÄKSYNYT TÄMÄN PÄÄTÖKSEN:
      1 artikla
      Hyväksytään sekakomitean työjärjestys sellaisena kuin se on esitetty tämän päätöksen liitteessä.
      2 artikla
      Tämä päätös tulee voimaan päivänä, jona se hyväksytään.
      
         Tehty …
         
            
               EU:n ja Afganistanin sekakomitean puolesta
            
            
               Puheenjohtaja
            
         
      
      
         (1)  EUVL L 67, 14.3.2017, s. 3.
      
         (2)  Neuvoston päätös (EU) 2017/434, annettu 13 päivänä helmikuuta 2017, Euroopan unionin ja sen jäsenvaltioiden sekä Afganistanin islamilaisen tasavallan välisen kumppanuutta ja kehitystä koskevan yhteistyösopimuksen allekirjoittamisesta unionin puolesta ja sen väliaikaisesta soveltamisesta (EUVL L 67, 14.3.2017, s. 1).
      
         LIITE
         
            Sekakomitean työjärjestys
         
         1 artikla
         Kokoonpano ja puheenjohtaja
         1.   Sekakomitea suorittaa tehtävät, jotka on määrätty sopimuksen 49 artiklassa.
         2.   Sekakomitea koostuu osapuolten mahdollisimman korkean tason edustajista, ja sen puheenjohtajana toimii vuorotellen yhden kalenterivuoden ajan se osapuoli, joka järjestää kokouksen kyseisenä kalenterivuonna.
         3.   Afganistanin islamilaisen tasavallan valtiovarainministeri ja unionin ulkoasioiden ja turvallisuuspolitiikan korkea edustaja toimivat vuorotellen sekakomitean puheenjohtajana. He voivat siirtää ylemmälle virkamiehelle valtuutensa toimia puheenjohtajana kaikissa tai joissakin sekakomitean kokouksissa.
         2 artikla
         Kokoukset
         1.   Sekakomitea kokoontuu vuosittain. Sekakomitean kokoukset kutsuu koolle puheenjohtaja. Kokoukset pidetään vuorotellen Brysselissä ja Kabulissa yhteisesti sovittavana päivänä. Jommankumman osapuolen pyynnöstä voidaan järjestää sekakomitean erityisistuntoja, jos osapuolet niin sopivat.
         2.   Jos osapuolet niin sopivat, sekakomitean kokouksia voidaan poikkeuksellisesti pitää myös videoneuvotteluina.
         3 artikla
         Osallistujat
         1.   Kumpikin osapuoli ilmoittaa ennen kutakin sekakomitean kokousta puheenjohtajalle valtuuskuntansa aiotun kokoonpanon.
         2.   Puheenjohtaja voi osapuolten yhteisestä sopimuksesta kutsua kokoukseen asiantuntijoita tai muiden elinten edustajia tarkkailijoiksi tai antamaan tietoja erityisistä kysymyksistä.
         4 artikla
         Julkisuus
         1.   Sekakomitean kokoukset pidetään suljetuin ovin, ellei puheenjohtaja päätä osapuolten suostumuksella, että kokous on julkinen.
         2.   Sekakomitea voi harkintansa mukaan antaa yleisölle lausuntoja.
         5 artikla
         Sihteeristö
         Yksi Euroopan ulkosuhdehallinnon edustaja ja yksi Afganistanin islamilaisen tasavallan hallituksen edustaja toimivat yhdessä sekakomitean sihteereinä. Kaikki puheenjohtajalle tarkoitetut tai häneltä peräisin olevat tiedonannot välitetään sihteereille. Puheenjohtajalle osoitettua ja puheenjohtajalta lähtevää kirjeenvaihtoa voidaan käydä missä tahansa kirjoitetussa muodossa, myös sähköpostitse.
         6 artikla
         Kokousten esityslistat
         1.   Puheenjohtaja laatii kutakin sekakomitean kokousta varten alustavan esityslistan. Alustava esityslista ja muut tarvittavat asiakirjat lähetetään osapuolille viimeistään 15 kalenteripäivää ennen kokouspäivää.
         2.   Kumpikin osapuoli voi pyytää puheenjohtajaa ottamaan asian esityslistalle.
         3.   Sekakomitea vahvistaa esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.
         4.   Erityisolosuhteissa ja osapuolten suostumuksella puheenjohtaja voi lyhentää 1 kohdassa tarkoitettua määräaikaa johonkin erityistapaukseen liittyvien vaatimusten huomioon ottamiseksi.
         7 artikla
         Pöytäkirja
         1.   Sekakomitean kokousten tulokset esitetään yhteisesti hyväksytyn pöytäkirjan muodossa.
         2.   Puheenjohtaja laatii yhteenvedon sekakomitean kussakin kokouksessa tekemistä päätelmistä. Sihteerit laativat näiden päätelmien pohjalta yhdessä pöytäkirjaluonnoksen mieluiten kokouksen lopussa tai viimeistään 30 kalenteripäivän kuluessa kokouspäivästä.
         3.   Osapuolet hyväksyvät luonnoksen mieluiten kokouksen lopussa tai viimeistään 45 kalenteripäivän kuluessa kokouspäivästä tai muusta osapuolten sopimasta päivästä. Kun osapuolet ovat hyväksyneet pöytäkirjaluonnoksen, puheenjohtaja ja sihteerit allekirjoittavat kaksi alkuperäiskappaletta. Kumpikin osapuoli saa yhden alkuperäiskappaleen.
         8 artikla
         Päätökset ja suositukset
         1.   Sekakomitean päätökset ja suositukset hyväksytään osapuolten yhteisellä sopimuksella.
         2.   Sekakomitean päätöksille annetaan otsikko ”päätös” ja suosituksille otsikko ”suositus”, jonka jälkeen merkitään järjestysnumero, antamispäivä sekä kuvaus aiheesta. Kussakin päätöksessä ilmoitetaan sen voimaantulopäivä.
         3.   Sekakomitea voi antaa päätöksiä tai suosituksia kirjallisella menettelyllä. Tällöin osapuolet sopivat menettelyn enimmäiskestosta. Jos kumpikaan osapuoli ei ole kyseisen määräajan päätyttyä ilmaissut vastustavansa ehdotettua päätöstä tai suositusta, puheenjohtaja julistaa päätöksen tai suosituksen hyväksytyksi yhteisellä sopimuksella.
         4.   Sekakomitean päätökset ja suositukset tehdään kahtena puheenjohtajan allekirjoittamana todistusvoimaisena alkuperäiskappaleena.
         5.   Kumpikin osapuoli voi julkaista sekakomitean päätökset ja suositukset omassa virallisessa lehdessään.
         9 artikla
         Kulut
         1.   Kumpikin osapuoli vastaa sille sekakomitean kokouksiin osallistumisesta aiheutuvista kuluista, sekä henkilöstö-, matka- ja oleskelukuluista että postitus- ja televiestintäkuluista.
         2.   Kumpikin osapuoli vastaa kuluista, joita sille aiheutuu tulkkauksesta kokouksissa sekä kääntämisestä.
         3.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
         10 artikla
         Erityiskomiteat ja -työryhmät
         1.   Sekakomitea voi perustaa erityiskomiteoita tai -työryhmiä avustamaan sitä sen tehtävien suorittamisessa.
         2.   Sekakomitea voi päättää lakkauttaa olemassa olevan erityiskomitean tai -työryhmän taikka vahvistaa niiden työjärjestyksen tai muuttaa sitä.
         3.   Erityiskomiteat tai -työryhmät raportoivat toiminnastaan yksityiskohtaisesti sekakomitealle kunkin kokouksensa jälkeen, ja ne voivat antaa suosituksia sekakomitealle.
      
   
   
      LUONNOS
      EU:N JA AFGANISTANIN SEKAKOMITEAN PÄÄTÖS N:o 2/2017,
      annettu … päivänä …kuuta …,
      kahden erityistyöryhmän perustamisesta ja niiden työjärjestyksen vahvistamisesta
      EU:N JA AFGANISTANIN SEKAKOMITEA, joka
      ottaa huomioon Euroopan unionin ja sen jäsenvaltioiden sekä Afganistanin islamilaisen tasavallan yhteistyösopimuksen kumppanuudesta ja kehityksestä ja erityisesti sen 49 artiklan 3 kohdan sekä sekakomitean työjärjestyksen 10 artiklan,
      sekä katsoo seuraavaa:
      
                  (1)
               
               
                  Euroopan unionin ja sen jäsenvaltioiden sekä Afganistanin islamilaisen tasavallan yhteistyösopimus kumppanuudesta ja kehityksestä (1), jäljempänä ’sopimus’, allekirjoitettiin 18 päivänä helmikuuta 2017, ja sitä sovelletaan sen 59 artiklan nojalla väliaikaisesti.
               
            
                  (2)
               
               
                  Sopimuksen tehokkaan täytäntöönpanon edistämiseksi sen institutionaalinen kehys olisi vahvistettava.
               
            
                  (3)
               
               
                  Sopimuksen 49 artiklan 3 kohdan ja sekakomitean työjärjestyksen 10 artiklan nojalla sekakomitea voi päättää perustaa erityiskomiteoita tai -työryhmiä avustamaan sitä sen tehtävien suorittamisessa.
               
            
                  (4)
               
               
                  Asiantuntijatason keskustelujen mahdollistamiseksi sopimuksen soveltamisalaan kuuluvilla keskeisillä aloilla olisi perustettava erityistyöryhmiä. Osapuolet voivat lisäksi päättää muuttaa erityiskomiteoiden tai -työryhmien luetteloa ja/tai niiden laajuutta.
               
            
                  (5)
               
               
                  Erityistyöryhmistä olisi saatava toimintakykyisiä oikea-aikaisesti,
               
            ON HYVÄKSYNYT TÄMÄN PÄÄTÖKSEN:
      1 artikla
      Perustetaan liitteessä A luetellut erityistyöryhmät. Erityistyöryhmien työjärjestykset vahvistetaan liitteessä B.
      2 artikla
      Tämä päätös tulee voimaan päivänä, jona se hyväksytään.
      
         Tehty …
         
            
               EU:n ja Afganistanin sekakomitean puolesta
            
            
               Puheenjohtaja
            
         
      
      
         (1)  EUVL L 67, 14.3.2017, s. 3.
      
         LIITE A
         
            EU:n ja Afganistanin sekakomitea
         
         
            Erityistyöryhmät
         
         
                  
                     1.
                  
                  
                     Ihmisoikeuksien, hyvän hallintotavan ja muuttoliikkeen erityistyöryhmä.
                  
               
                  
                     2.
                  
                  
                     Taloudellisen ja sosiaalisen kehityksen erityistyöryhmä.
                  
               
            LIITE B
            
               Euroopan unionin ja sen jäsenvaltioiden sekä Afganistanin islamilaisen tasavallan kumppanuutta ja kehitystä koskevan yhteistyösopimuksen nojalla perustettujen erityistyöryhmien työjärjestys
            
            1 artikla
            Erityistyöryhmät voivat keskustella sopimuksen täytäntöönpanosta niillä aloilla, joilla ne toimivat. Ne voivat keskustella myös asianomaiseen kahdenvälisen yhteistyön alaan liittyvistä aiheista tai erityisistä hankkeista.
            2 artikla
            Erityistyöryhmät työskentelevät sekakomitean alaisuudessa. Ne raportoivat ja toimittavat pöytäkirjansa ja päätelmänsä sekakomitean puheenjohtajalle 30 kalenteripäivän kuluessa kustakin kokouksesta.
            3 artikla
            1.   Erityistyöryhmät koostuvat osapuolten edustajista.
            2.   Erityistyöryhmät voivat kutsua asiantuntijoita kokouksiinsa ja kuulla heitä tietyissä esityslistalla olevissa asioissa.
            4 artikla
            Erityistyöryhmän puheenjohtajana toimii osapuoli, joka toimii sekakomitean puheenjohtajana.
            5 artikla
            Euroopan unionin edustaja ja Afganistanin hallituksen edustaja toimivat yhdessä erityistyöryhmien sihteereinä.
            6 artikla
            1.   Erityistyöryhmät kokoontuvat aina olosuhteiden sitä edellyttäessä jommankumman osapuolen kirjallisesta pyynnöstä ja vähintään kerran vuodessa. Jokainen kokous pidetään osapuolten yhdessä sopimassa paikassa niiden yhdessä sopimaan aikaan.
            2.   Jos toinen osapuoli pyytää erityistyöryhmän kokouksen koolle kutsumista, toisen osapuolen sihteeri vastaa pyyntöön 15 työpäivän kuluessa sen vastaanottamisesta. Erityisen kiireellisissä tapauksissa erityistyöryhmän kokous voidaan kutsua koolle lyhyemmällä varoitusajalla osapuolten niin sopiessa.
            3.   Sihteerit kutsuvat yhdessä koolle erityistyöryhmien kokoukset.
            7 artikla
            1.   Kumpikin osapuoli voi pyytää puheenjohtajaa ottamaan asian erityistyöryhmän kokouksen esityslistalle. Esityslistalle sisällytettävät asiat on toimitettava sihteereille vähintään 15 työpäivää ennen asianomaista kokousta. Mahdolliset niitä tukevat asiakirjat on toimitettava sihteereille vähintään kymmenen työpäivää ennen kokousta.
            2.   Sihteerit toimittavat alustavan esityslistan osapuolille viimeistään viisi työpäivää ennen kokousta. Poikkeuksellisissa olosuhteissa esityslistalle voidaan ottaa asioita tätä nopeammin osapuolten suostumuksella.
            8 artikla
            1.   Sihteerit laativat yhdessä kustakin kokouksesta pöytäkirjaluonnoksen.
            2.   Erityistyöryhmien kokoukset pidetään suljetuin ovin, ellei puheenjohtaja päätä osapuolten suostumuksella, että kokous on julkinen.